**R O M Â N I A (nu produce efecte juridice) \***

**JUDEŢUL MUREŞ Iniţiator**

MUNICIPIULUI TÎRGU-MUREŞ  **Viceprimar**

DIRECŢIA Activităţi Social-Culturale şi Patrimoniale și comerciale

SERVICIUL Activităţi Culturale, Sportive, Tineret şi Locativ **Dr. Makkai Grigore** Nr.27.120 din 24.04.2019

**E X P U N E R E D E M O T I V E**

**privind aprobarea termenului limită de depunere a solicitărilor de finanțare nerambursabilă de la bugetul local a Programelor/proiecteor/acţiunilor culturale și a proiectelor pentru Programul ,, Târgu Mureș sprijină tinerii,, pentru anul 2019**

Prin H.C.L. 89/2018 a fost aprobată metodologia acordării finanţărilor nerambursabile pentru programe/proiecte culturale (inclusiv Contractul tip şi termenul limită de depunere), din bugetul local, în conformitate cu Ordonanţa Guvernului 51/1998 privind îmbunătăţirea sistemului de finanţare a programelor, proiectelor şi acţiunilor culturale, cu modificările și completările ulterioare

La Capitolul I, subcapitolul ,,**Principii de atribuire a contractelor de finantare nerambursabila,**punctul 9 al Metodologiei se prevede : ,, **9.** Programele şi proiectele culturale de interes public vor fi selecţionate pentru finanţare în cadrul limitelor unui fond anual aprobat de cãtre Consiliul local al municipiului Tirgu-Mures, stabilit potrivit prevederilor legale referitoare la elaborarea, aprobarea, executarea si raportarea bugetului local.,, Suma aprobata pentru anul 2018 pentru Concurs de proiecte culturale a fost de 1.300.000 lei.Suma aprobată de CL pe anul 2019 pentru concursul de proiecte culturale este de 795.977 lei.

De asemenea, prevederile legale impun ca,în cazul organizării unei singure sesiuni de selecție, în termen de 30 de zile de la aprobarea bugetului să fie anunțat termenul limită de depunere a Programelor, proiectelor culturale. Anunţul public privind sesiunile de selecţie este comunicat pe site-ul autorităţii finanţatoare, precum şi în presa scrisă şi audiovizuală, după caz, cu cel puţin 30 de zile calendaristice înainte de data limită pentru depunerea Programelor,/proiectelor/acțiuniulor culturale.

În anul 2018 au fost organizate două sesiuni de selecție pentru programe culturale. În acest an, datorită adoptării cu întârziere a Bugetului de Stat, prin urmare și a Bugetului Local ( care a fost aprobat de Consiliul local la data de 23.04.2019) , precum și a prevederilor legale referitoare la aprobarea termenului limită de depunere se mai poate organiza o singură sesiune.

Prin HCL 209/2018 și HCL 368/2018 au fost aprobate Programul de finanțare nerambursabilă din bugetul local al municipiului pentru activități nonprofit pentru tineri ,,Târgu Mureș sprijină tinerii,, precum și Ghidul solicitantului pentru acest program. Termenul limită de depunere a proiectelor pentru acest program trebuie aprobat prin hotarâre a Consiliului local. Suma aprobată în acest scop pentru anul 2019 este de 248.750 lei.

Având în vedere cele de mai sus propunem aprobarea termenului limită de depunere a proiectelor pentru domeniile cultură și tineret data de 7 iunie 2019, precum și completarea celor 2 Ghiduri de finanțare prin introducerea sumelor aprobate și a termenului limită de depunere a proiectelor.

De asemenea supunem spre aprobare numirea comisiilor (2) de selecţie a ofertelor culturale şi a celei de soluţionare a contestaţiilor prin Dispoziţie de Primar, cu avizul Comisiei pentru activităţi ştiinţifice, de învăţământ, sănătate, cultură, protecţie socială, sportive şi de agrement şi integrare europeană a Consiliului local Municipal, conţinutul respectivelor Dispoziţii urmând a fi aduse la cunoştinţa terţelor persoane doar după încheierea selecţiei de oferte, respectiv a contestaţiilor.

Având în vedere faptul ca Bugetul local a fost adoptat doar la finele lunii aprilie precum și principiul neretroactivității prevăzut atât in OG 51/1998 cu modificările și completările ulterioare cat și în Legea 350/2005 cu modificările și completările ulterioare un număr mare de posibili beneficiari ai acestor finanțări nerambursabile nu mai pot aplica la aceste concursuri. Deasemenea, prevederile legale privind publicitatea acestor concursuri de proiecte (termenul de 30 de zile prevăzut pentru publicitate) determină ca și alți potențiali beneficiari să nu mai poată depune proiecte. Acestea constituie motive întemeiate pentru propunerea adoptării în regim de urgență a acestui proiect de hotărâre.

AVIZ favorabil al

Direcției Activități Social-Culturale, Patrimoniale și Comerciale

Serviciul Activități Culturale, Sportive, de Tineret și Locativ

Director ex.adj. Şef serviciu

Cosmin Blaga Zătrean Marina Ciugudean

Direcția economică

Dir.ex. Ana Năznean

**\*Actele administrative sunt hotărârile de Consiliu local care intră în vigoare şi produc efecte juridice după îndeplinirea condiţiilor prevăzute de art. 45-49 din Legea nr. 215/2001 R**

În temeiul art. 51 din Regulamentul de organizare şi funcţionare a Consiliului local municipal Tîrgu Mureş,

Comisiile de specialitate ale autorităţii publice deliberative, în conformitate cu art. 54, alin. (4) din Legea nr. 215/2001 privind administraţia publică locală, republicată, prezintă următorul raport:

1. Comisia de studii, prognoze economico-sociale, **buget-finanţe** şi administrarea domeniului public şi privat al municipiului.

Preşedinte Secretar

Csiki Zsolt Bratanovici Cristian

\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_

2. Comisia de organizare şi **dezvoltare urbanistică**, realizarea lucrărilor publice, protecţia mediului înconjurător, conservarea monumentelor istorice şi de arhitectură.

Preşedinte Secretar

Furó Judita Pui Sebastian Emil

\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_

3. Comisia pentru servicii publice şi **comerţ.**

Preşedinte Secretar

Bakos Levente Attila

\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_

4. Comisia pentru activităţi ştiinţifice, învăţământ, sănătate, **cultură,** sport, agrement şi integrare europeană.

Preşedinte Secretar

Benedek Teodora Vajda Gyorgy

\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_

5. Comisia pentru administraţie publică locală, protecţie socială, **juridică**, apărarea ordinii publice, respectarea drepturilor şi libertăţilor cetăţeneşti, probleme de minorităţi şi culte.

Preşedinte  Secretar

av. Papuc Sergiu Vasile jrs. Kovács Lajos Alpár

\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_

**R O M Â N I A Proiect**

**JUDEŢUL MUREŞ (nu produce efecte juridice) \***

**CONSILIUL LOCAL MUNICIPAL TÎRGU MUREŞ**

**Viceprimar**

**Dr. Makkai Grigore**

**H O T Ă R Â R E A nr. \_\_\_\_\_\_**

**din \_\_\_\_\_\_\_\_\_\_\_\_\_\_\_\_\_\_\_\_\_ 2019**

**privind aprobarea termenului limită de depunere a solicitărilor de finanțare nerambursabilă de la bugetul local a Programelor/proiectelor/acţiunilor culturale și a proiectelor pentru Programul ,, Târgu Mureș sprijină tinerii,, pentru anul 2019**

***Consiliul local municipal Tîrgu Mureş, întrunit în şedinţă ordinară de lucru,***

Văzând Expunerea de motive nr.27.120 din 24.04.2019 iniţiată de Direcţia Activităţi Social Culturale, Patrimoniale și comerciale,Serviciul Activităţi Culturale, Sportive, de Tineret şi Locativ, privind aprobarea termenului limită de depunere a solicitărilor de finanțare nerambursabilă de la bugetul local a Programelor/proiecteor/acţiunilor culturale și a proiectelor pentru Programul ,,Târgu Mureș sprijină tinerii,, pentru anul 2019.

În conformitate cu prevederile OG nr.51/1998 privind îmbunătăţirea sistemului de finanţare a programelor, proiectelor şi Acţiunilor culturale cu modificările şi completările ulterioare, a prevederilor Legii 350/2005 privind regimul finanțărilor nerambursabile din donduri publice alocate pentru activități nonprofit de interes general, cu modificările și completările ulterioare.

În temeiul art.36, alin.(6) lit.a), pct.4, art.45, alin.(1), art.115, alin.(1), lit.b) din Legea nr.215/2001 privind administraţia publică locală, cu modificările şi completările ulterioare,

**H o t ă r ă ş t e** :

**ART.1.** Se aprobă ca termen limită de depunere a solicitărilor de finanţare nerambursabilă de l a Bugetul local a Programelor/Proiectelor/Acțiunilor culturale pentru anul 2019 data de **7 iunie 2019**.

**ART.2.** Se aprobă ca termen limită de depunere a proiectelor pentru programul de finanțare neramburabilă din bugetul local,, Târgu Mureș sprijină tinerii,, data de **7 iunie 2019.**

**ART.3.** Se aprobă completarea Ghidului solicitantului pentru cele două domenii cu data limită de depunere a proiectelor precum și cu sumele aprobate in bugetul local în acest scop.

**ART.4.** Se aprobă numirea Comisiilor de selecţie a ofertelor culturale precum şi a Comisiei de soluţionare a contestaţiilor prin Dispoziţie a Primarului, cu avizul Comisiei pentru activităţi ştiinţifice, de învăţământ, sănătate, cultură, protecţie socială, sportive şi de agrement şi integrare europeană a Consiliului local Municipal, conţinutul respectivelor Dispoziţii urmând a fi aduse la cunoştinţa terţelor persoane doar după încheierea selecţiei de oferte, respectiv a contestaţiilor.

**ART.5.** Cu aducerea la îndeplinire a prevederilor prezentei hotărâri se însărcinează executivul municipiului prin Direcţia Activităţi Social-Culturale şi Patrimoniale, Serviciul Activităţi Culturale, Sportive de Tineret şi Locativ și Direcţia Economică

**Art.6.** În conformitate cu prevederile art. 19, alin. 1, lit. **e**, din Legea nr. 340/2004, republicată, privind Instituţia Prefectului şi art. 3, alin. 1 din Legea nr. 554/2004, legea contenciosului administrativ, prezenta Hotărâre se înaintează Prefectului Judeţului Mureş, pentru exercitarea controlului de legalitate.

**Viză de legalitate**

**p.Secretarul Municipiului Tîrgu Mureş**

**Director executiv DJCAAPL**

**Jrs. Buculei Dianora Monica**

**Actele administrative sunt hotărârile de Consiliu local care intră în vigoare şi produc efecte juridice după îndeplinirea condiţiilor prevăzute de art. 45-49 din Legea nr. 215/2001 R**